Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: pontosan kinek a hatáskörébe tartozik. A közoktatásról szóló 1993. évi LXXIX. törvénybõl sem derül ki világosan, hogy
Paragraph Index: 61

pontosan kinek a hatáskörébe tartozik. A közoktatásról szóló 1993. évi LXXIX. törvénybõl sem derül ki világosan, hogy a miniszter mikor (országos, illetve ennél kisebb probléma esetén elkülönülten) és pontosan milyen intézkedést tehet. Nincs meghatározva az sem, hogy a megszervezés fogalma alatt pontosan mely cselekményeket kell érteni, illetve hogy a megszervezés miben különbözik a vizsga megtartásától, valamint lebonyolításától, avagy ezek egymással szinonim fogalmak-e. Mindez a szabályozás tartalmi bizonytalanságát eredményezi, és ezáltal – a normavilágosság követelményének eleget nem téve – a szabályozás sérti a jogállamiság elvébõl levezethetõ jogbiztonság követelményét (OBH 3266/2005.). 2006/162/II. szám Több vizsgálat tapasztalata szerint a szülõk, a tanulók nem kellõen tájékozottak eljárási jogaikat illetõen és emiatt gyakran nem élnek a lehetséges jogorvoslat lehetõségével. Sok esetben ez azért fordul elõ, mert az oktatási intézmény a tanulókra vonatkozó döntését nem fogalja határozatba, mely a jogorvoslásról szóló tájékoztatás elmaradásával jár együtt. Egy szakképzõ iskola egyik tanulója tanulói jogviszonyát orvosi alkalmatlanság miatt megszüntette, azonban a tanulói jogviszony megszüntetésérõl határozatott nem hozott. A határozat meghozatalának elmulasztása a jogállamiság részét képezõ tisztességes eljáráshoz való jog sérelme mellett minden esetben a jogorvoslathoz való alapjog sérelmét is eredményezi. Az eljárási szabályok súlyos sérelmét okozta egy középfokú kollégium eljárása, amikor a tanulót fegyelemsértése miatt, azonnali hatállyal, jogerõs fegyelmi döntés nélkül, a fegyelmi eljárás utólagos lefolytatásával kizárta a kollégiumból. Az általános helyettes vizsgálata során a jogerõ intézményének garanciális jelentõsége mellett rámutatott arra, hogy az eljárás alá vont személy tankötelezett. A vizsgálat szempontjából ennek azért volt jelentõsége, mert a tanuló tankötelezettségének a teljesítése elsõbbséget élvez az esetleges magatartásával összefüggõ fegyelemsértésekkel szemben; kizárás, fegyelmi büntetés nem alkalmazható akkor, ha a kollégium tagsági viszony fennállása nélkül a tanuló nem tudja teljesíteni tankötelezettségét. A fegyelmi eljárásra vonatkozó kógens szabályokra jogállam jogbiztonság követelménye mellett, tehát a tankötelezettségbõl származó kötelezettségre is visszavezethetõk (OBH 3141/2005.). Gyakori probléma az is, hogy az oktatási intézmény nem biztosítja a tanulói jogok rendeltetésszerû gyakorlásához szükséges megfelelõ tájékoztatást. Egy középiskola utolsó éves tanulóival a Generáli Providencia Biztosítótársaság biztosítási tanácsadói, az iskolában tanítási idõ alatt, a szülõk tudomása és hozzájárulása nélkül magánnyugdíjpénztári tagságról szóló belépési nyilatkozatot töltetett ki és íratott alá. Az általános helyettes megállapította, hogy az iskola nem biztosította a rendeltetésszerû joggyakorláshoz megfelelõ tájékoztatást, mellyel a tanuló jogok sérelmét idézte elõ (OBH 2718/2005.). A felsõoktatási intézményekbe történõ felvétellel összefüggésben érkezett nagyszámú panasz a nyelvvizsgákért járó magas többletpontokat sérelmezte, de volt olyan beadvány is, ahol a panaszos azt sérelmezte, hogy a nyelvvizsgákért kapható többletpontok esetleges csökkentése hátrányosan érinti azokat a tanulókat, aki jelentõs idõ és anyagi ráfordítások árán a már megszerzett, vagy rövid idõn belül megszerezhetõ nyelvvizsgájukért nem kapják meg az elõirányzott pontszámokat. Az oktatási miniszter a kétszintû érettségi rendszert érintõ jogszabály-módosítás során megváltoztatta a nyelvvizsgák után megszerezhetõ többletpontok számítását. Ennek során csökkentette a nyelvvizsgákért adható többletpontokat, mely szabályok a jogállamiság elvébõl levezethetõ jogbiztonság követelményére figyelemmel csak

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes